Γιαν Λασυέρ

Ο Γιαν Λασυέρ, γεννημένος στις 5 Αυγούστου 1972 στο Σαμπινί-συρ-Μαρν (Βαλ-ντε-Μαρν), είναι Γάλλος ποδοσφαιριστής και μετέπειτα προπονητής. Τελευταία ομάδα στην οποία εργάστηκε ήταν η ΟΣ Ορλεάν. Μετά τα ξεκινήματά του από την ΟΣ Κρετέιγ, πήρε μεταγραφή για την ΑΖ Οσέρ με την οποία και αναδείχτηκε πρωταθλητής Γαλλίας το 1996 και νικητής του Κυπέλλου Γαλλίας το 2003 και το 2005. Αγωνίστηκε επίσης στις ΛΜ Σατορού, Παρί ΣΖ, ΣΚ Μπαστιά και ΕΣ Τρουά ΑΚ, προτού ολοκληρώσει την καριέρα του αγωνιζόμενος με την ΟΣ Ορλεάν. Διετέλεσε από το 2009 ως το 2012 προπονητής της ΟΣ Ορλεάν. Είναι ο μεγαλύτερος αδερφός του Ζυλιάν Λασυέρ.

 Ο Γιαν Λασυέρ ξεκίνησε το ποδόσφαιρο από την ΟΣ Μετρό και στη συνέχεια την Κλαμπ Ολιμπίκ ντε Ζουανβίλ-λε-Πον προτού πάρει μεταγραφή για την ΟΣ Κρετέιγ. Αγωνίστηκε σε μία αναμέτρηση της πρώτης ομάδας στη διάρκεια της σεζόν 1990-1991 της Ντιβιζιόν 2 και στη συνέχεια καθιερώθηκε ως βασικός στη θέση του επιτελικού μέσου στη διάρκεια της σεζόν 1992-1993. Έχοντας τραβήξει το ενδιαφέρον των Ζιροντέν Μπορντό και Βαλανσιέν ΦΚ, τελικά επέλεξε την ΑΖ Οσέρ, κατόπιν σχετικής προτροπής του Γκι Ρου. Αγωνίστηκε για διάρκεια τριών σεζόν με την δεύτερη ομάδα του συλλόγου, αν και στέφθηκε πρωταθλητής Γαλλίας το 1996, έχοντας αγωνιστεί σε μία αναμέτρηση της πρώτης κατηγορίας. Για την σεζόν 1996-1997, η Οσέρ αποφάσισε να τον παραχωρήσει ως δανεικό στην Σατορού όπου και διακρίθηκε, σημειώνοντας 9 τέρματα σε σύνολο 32 συμμετοχών και οδηγώντας την ομάδα του ως την κατάκτηση του πρωταθλήματος της D2. Με την επιστροφή του στην Οσέρ, αγωνίστηκε σε σύνολο 36 αγώνων, εκ των οποίων οι 7 για το Κύπελλο ΟΥΕΦΑ. Το καλοκαίρι του 1998, ο Γιαν Λασυέρ, με το συμβόλαιό του να φτάνει στην ολοκλήρωσή του, υπέγραψε στην Παρί Σεν Ζερμέν, όπου, ωστόσο, δεν κατάφερε να καθιερωθεί. Πήρε, τότε, μεταγραφή για την ΣΚ Μπαστιά όπου και διακρίθηκε αγωνιζόμενος δίπλα στους Πιέρ-Υβ Αντρέ και Φρεντερίκ Νε. Επέστρεψε στην Οσέρ το 2001 και κατάφερε να καθιερωθεί ως ένας από τους σημαντικότερους παίκτες της ομάδας, κατακτώντας μεταξύ άλλων δύο Κύπελλα Γαλλίας το 2003 και το 2005, φορώντας, μάλιστα, το περιβραχιόνιο του αρχηγού. Το 2006, ο Λασυέρ αποχώρησε από την Οσέρ για λογαριασμό της Τρουά, καθώς το συμβόλαιό του με την ομάδα δεν ανανεώθηκε. Ωστόσο, δεν παρέμεινε εκεί παρά μονάχα μία σεζόν, προτού επιστρέψει στην Σατορού, όπου και αγωνίστηκε σε σύνολο 17 αναμετρήσεων, στη διάρκεια των οποίων και πέτυχε 3 τέρματα και αποχώρησε από την ομάδα με το πέρας της σεζόν. Έχοντας μείνει χωρίς ομάδα στις αρχές της σεζόν 2008-2009, ο Λασυέρ υπέγραψε συμβόλαιο συνεργασίας τον Δεκέμβριο με την ΟΣ Ορλεάν, η οποία αγωνιζόταν στο CFA. Έβαλε τέλος στην ποδοσφαιρική του καριέρα στη διάρκεια της ίδιας σεζόν λόγω τραυματισμού του στους χιαστούς συνδέσμους. Την επόμενη σεζόν (2009-2010), ανέλαβε χρέη προπονητής της ομάδας της Ορλεάν. Η ομάδα πήρε την άνοδο για το Νασιονάλ έχοντας τερματίσει στην πρώτη θέση του Δ΄ Ομίλου του CFA. Συνέχισε να εργάζεται σε αυτή την θέση ως το τέλος της σεζόν 2011-2012. με την ΑΖ Οσέρ : νικητής του γαλλικού πρωταθλήματος το 1996 ; νικητής του Κυπέλλου Γαλλίας το 2003 και το 2005.με την Παρί Σεν Ζερμέν : νικητής του Σούπερ Καπ Γαλλίας το 1998με την ΛΜ Σατορού : νικητής της Λιγκ 2 το 1997. με την ΟΣ Κρετέιγ : νικητής της Ντιβιζιόν 3 (Βόρειος Όμιλος) το 1992.1 συμμετοχή με την Εθνική Βρετάνης το 2008 (Βρετάνη – Κονγκό : 3-1) με την ΟΣ Ορλεάν : Νικητής του Ερασιτεχνικού Πρωταθλήματος Γαλλίας 2010, Δ΄ Όμιλος. Προφίλ του Γιαν Λασυέρ στο footballdatabase.eu Βιογραφικό του Γιαν Λασυέρ στο afterfoot.fr